Nebulosa del Cranc

context: Els trànsits lunars s'han usat per traçar un mapa de les emissions de raigs X de la nebulosa. Abans del llançament de satèl·lits dedicats a l'observació de raigs X, com el XMM-Newton o el Chandra, els telescopis d'observació de raigs X generalment tenien molt poca resolució òptica. En canvi, la posició de la Lluna és coneguda amb molta precisió; així, quan aquesta passa pel davant de la nebulosa, les variacions en la claror de la nebulosa poden usar-se per elaborar mapes d'emissions de raigs X.[27] Quan els raigs X van ser observats per primera vegada des de la nebulosa, es va aprofitar una ocultació lunar per determinar la posició exacta del seu origen.[18]
qas: answers: text: per traçar un mapa de les emissions de raigs X de la nebulosa
question: Per a què s'han usat els trànsits lunars?

answers: text: a l'observació de raigs X
question: A què es dedicaven els satèl·lits que es llançaven?

answers: text: la posició de la Lluna
question: Què es coneix amb molta precisió?

answers: text: molt poca
question: Quina resolució òptica tenien els telescopis d'observació de raigs X?

answers: text: la Lluna
question: Què passa pel davant de la nebulosa?

context: Anàlisis recents d'aquests documents històrics han revelat que la supernova que va crear la nebulosa del Cranc probablement va aparèixer a l'abril o principis de maig del 1054, arribant al seu màxim esclat a una magnitud aparent d'entre −7 i −4,5 al juliol, sent més brillant que qualsevol altre objecte celeste a la nit excepte la Lluna. La supernova va ser visible a ull nu durant aproximadament dos anys després de la seva primera observació.[8] Gràcies a les observacions escrites dels astrònoms orientals el 1054, la nebulosa del Cranc es va convertir en el primer objecte astronòmic del qual es va poder determinar una relació amb una explosió de supernova.[6]
qas: answers: text: durant aproximadament dos anys
question: Quant de temps va ser visible a ull nu la supernova que va crear la nebulosa del Cranc des de la seva primera observació?

answers: text: a l'abril o principis de maig del 1054
question: Quan va aparèixer la supernova que va crear la nebulosa del Cranc?

answers: text: d'entre −7 i −4,5
question: A quina magnitud aparent va arribar la supernova que va crear la nebulosa del Cranc quan va arribar al seu màxim esclat?

context: Els púlsars són la font de potents radiacions electromagnètiques emeses en polsos breus i constants, amb una freqüència de moltes vegades per segon. Van ser un gran misteri quan es van descobrir el 1967, i l'equip que va identificar el primer púlsar va considerar la possibilitat que podia ser un senyal d'una civilització avançada.[20] Tot i això, el descobriment d'una font de ràdio polsant al centre de la nebulosa del Cranc va representar una clara evidència que els púlsars no eren senyals d'éssers extraterrestres sinó que es formaven a partir d'explosions de supernoves. Actualment, se sap que són estrelles de neutrons de ràpida rotació, els potents camps magnètics de les quals concentren les seves emissions de radiació en raigs estrets. L'eix del camp magnètic no està alineat amb el de la seva rotació i la direcció del feix escombra el cel seguint un cercle. Quan, per atzar, la direcció d'un feix creua la Terra, el pols pot ser observat. Així, la freqüència dels polsos és una mesura de la velocitat de rotació de l'estrella de neutrons.
qas: answers: text: Els púlsars
question: Quina és la font de potents radiacions electromagnètiques?

answers: text: 1967
question: Quan es van descobrir els púlsars?

answers: text: la possibilitat que podia ser un senyal d'una civilització avançada
question: Què va considerar l'equip que va descobrir els púlsars?

answers: text: el descobriment d'una font de ràdio polsant al centre de la nebulosa del Cranc
question: Quina evidència es va trobar que va determinar que els púlsars no eren senyals d'éssers extraterrestres?

answers: text: seguint un cercle
question: Com escombra el cel la direcció del feix dels púlsars?

context: Rastrejant l'origen de l'expansió consistentment, i utilitzant la seva velocitat com s'observa avui dia, és possible determinar la data de la formació de la nebulosa, és a dir, la data de l'explosió de la supernova. Fent aquest càlcul s'obté una data que correspon a diverses dècades després de l'any 1054. Una explicació plausible d'aquest desfasament seria que la velocitat d'expansió no ha estat sempre uniforme, sinó que s'ha accelerat després de l'explosió de la supernova.[13] Aquesta acceleració seria deguda a l'energia del púlsar que alimentaria el camp magnètic de la nebulosa, que s'expandeix i empeny els filaments de la nebulosa cap a l'exterior.[14]
qas: answers: text: diverses dècades després de l'any 1054
question: Amb quina data es correspon la formació de la nebulosa?

answers: text: després de l'explosió de la supernova
question: Quan s'ha accelerat la velocitat d'expansió de la nebulosa?

answers: text: l'energia del púlsar
question: Què alimentaria el camp magnètic de la nebulosa?

answers: text: cap a l'exterior
question: Cap on empeny els filaments de la nebulosa el camp magnètic?

context: Els models teòrics d'explosions de supernoves suggereixen que l'estrella progenitora que creà la nebulosa del Cranc podria tenir una massa d'entre vuit i dotze masses solars. Les estrelles amb una massa inferior a vuit masses solars són considerades massa lleugeres com per produir explosions de supernova, i finalitzen la seva vida produint una nebulosa planetària, mentre que les que tenen més de dotze masses solars produïxen una nebulosa amb una composició química diferent a l'observada en el cas de la nebulosa del Cranc.[25] Per estimar la massa de la nebulosa es mesura la quantitat total de llum emesa, donada la temperatura i la densitat de la nebulosa, i es deduïx la massa requerida per emetre la llum observada. Les estimacions oscil·len entre una i cinc masses solars, sent el valor generalment acceptat de dues o tres masses solars.[25] S'estima que la massa de l'estrella de neutrons estaria compresa entre 1,4 i 2 masses solars.
qas: answers: text: d'entre vuit i dotze masses solars
question: Quina massa podria tenir l'estrella progenitora que creà la nebulosa del Cranc?

answers: text: massa lleugeres
question: Com són considerades les estrelles amb una massa inferior a vuit masses solars per produir explosions de supernova?

answers: text: entre 1,4 i 2 masses solars.
question: En quant s'estima que estaria compresa la massa de l'estrella de neutrons?

answers: text: Els models teòrics d'explosions de supernoves
question: Què suggereix que l'estrella progenitora que creà la nebulosa del Cranc podria tenir una massa d'entre vuit i dotze masses solars?

answers: text: produint una nebulosa planetària
question: Com finalitzen la seva vida les estrelles amb una massa inferior a vuit masses solars?